විස්සයි – 20 ලෝක කුසලාන ක්‍රිකට් තරගාවලියේ සිම්බාබ්වේ සමග සාන්ත ලුසියා හි පැවැති ආරම්භක පෙරහුරු තරගයෙන් ඕස්ට්‍රේලියාව එක් ලකුණක විස්මිත පරාජයක් ලැබීය.එල්ටන් චිගුම්බුරාගේ ලකුණු 76 ක වේගවත් පිතිහරඹය මත ඕවර 20 තුළදී කඩුලු 7 කට ලකුණු 173 ක් රැස්කළ සිම්බාබ්වේ කණ්ඩායම අනතුරුව ඕස්ට්‍රේලියාව කඩුලු 7 කට ලකුණු 172 කට සීමා කළේය.ආරම්භක පිතිකරු ඩේවිඩ් වෝනර් ඕස්ට්‍රේලියාව වෙනුවෙන් වැඩිම ලකුණු වාර්තා කරමින් ලකුණු 72 ක් හා විස්සයි – 20 නායක මයිකල් ක්ලාක් ලකුණු 49 ක් ලබා ගත්හ.